Mobiuz 1,5 миллиард сўмдан кўпроқ соврин фондига эга ўйин ўтказмоқда\n16:30 / 16.12.2020\n"Mobiuz билан бахтли миллионлар" акцияси доирасида республикамизнинг барча ҳудудларидан 113 нафар ғолиб аниқланади.\nMobiuz мобил оператори абонентлари нафақат мобил алоқанинг барча афзалликларидан фойдаланишлари, балки бир вақтнинг ўзида катта совринларни ютиб олишлари мумкин. Компания томонидан ҳар йили ўтказиладиган акциялар совринлари сони ва ҳажми ошиб бормоқда.\nОператорнинг навбатдаги акцияси компаниянинг мобил алоқа бозордаги фаолиятига 6 йил тўлганлиги муносабати билан ҳамда Янги йил арафасида бошланди. "Mobiuz билан бахтли миллионлар" акцияси иштирокчилари 2020 йилнинг 10 декабридан 2021 йилнинг 10 февралигача имкониятлар тўплаб, 350 миллион сўмгача бўлган пул ютуқларини ютиб олишлари мумкин.\nMobiuz бундай ўйинларни ўтказиш тажрибасига таянган ҳолда мазкур акция шартларини иложи борича соддалаштирди. Унда иштирок этиш учун компаниянинг абоненти бўлиш (жисмоний шахслар учун ҳар қандай тариф режаларидан фойдаланиш) ҳамда 35 минг сўмлик 5555 МБ (*102*5555#) махсус Интернет-тўпламини фаоллаштириш кифоя.\nҲар бир фаоллаштирилган тўплам битта имкониятга тенг. Абонентлар чексиз тўпламларни фаоллаштиришлари ва шу билан ютиш имкониятларини оширишлари мумкин. Тўпланган имкониятларни *161# USSD-буйруғи ёрдамида кузатиб бориш мумкин. Абонент томонидан тўпланган ҳар бир имкониятга 10 февралдан кейин ноёб ИД-код берилади ва акция иштирокчиси бу ҳақида SMS-хабар шаклида маълумот олади.\nУмумий ҳисобда 113 та абонент "Mobiuz билан бахтли миллионлар" акциясининг ғолибига айланади. Хусусан, Қорақалпоғистон Республикаси, Тошкент шаҳри ва 12 та вилоятнинг ҳар бирида 8 тадан пул соврини (1 миллион сўмдан 50 миллион сўмгача) ўйналади. 350 миллион сўмга тенг бош соврин эса акциянинг барча иштирокчилари ичидан битта ғолибга насиб қилади.\n"Mobiuz билан бахтли миллионлар", – бу мобил алоқа операторининг яна бир йирик лойиҳасидир. Ушбу акция туфайли абонентлар катта пул совринларини ютиб олишлари ва орзу-ниятларини амалга оширишлари мумкин. Ғолибларни аниқлаш маросими бўлиб ўтадиган сана ва жойи тўғрисида оператор кейинроқ маълумот беради”, - деди Mobiuz компаниясининг жамоатчилик билан алоқалар бўйича расмий вакили Сардор Тожиев.\nMobiuz билан бахтли миллионлар акцияси ҳақида кўпроқ маълумотни ҳавола mobi.uz/uz/discounts/discounts/21949 орқали олишингиз мумкин.\n16:00 / 20.01.2021\nMobiuz ютуқлари ва ривожланиш режалари билан ўртоқлашди\n16:27 / 23.12.2020\nMobiuz компанияси раҳбарияти абонентлар ва аҳолининг саволларига жавоб беради\nMobiuz тавсия қилади: қандай қилиб компаниянинг тижорат ҳамкорига айланиш мумкин?


Калифорния штати жанубида ўрмон ëниб кетиши натижасида 14 киши ҳалок бўлди.\n19 апрел 2021, Тошкент вақти: 20:05\n650 га яқин уй ва 105 гектар ер ëниб кетган. Қуруқ шамолнинг эсиши тезда ўтнинг тарқалиб кетишига сабаб бўлмоқда.\nСан Диего ва Лос Анжелес шаҳрининг минглаб ўт ўчирувчилари ëнғинга қарши курашяпти.\nМинглаб одамлар эвакуация қилинган.


“Ўзбекнаво” фаолияти Қозоғистонда эътироф этилди(Видео)\nТеглар: Видео, Ўзбекистон, Ўзбекнаво\nДобавлено: 12.04.2016, 10:37\nҚозоғистон телеканалларидан бирида эфирга узатилган “Жулдыздар жаркырайды” кўрсатувида “Ўзбекнаво” эстрада бирлашмаси фаолияти юксак эътироф этилди. Бу ҳақда “Sayyod.com” сайти хабар бермоқда.\nКўрсатувда Қозоғистоннинг очиқ-сочиқ кийинадиган эстрада хонандалари танқид қилиниб, Ўзбекистонда фаолият юритадиган хонандаларнинг ўзини тутиши ва кийиниши “Ўзбекнаво” назорати остида эканлиги айтиб ўтилган. Шу ўринда лицензияда назарда тутилган талабларни бажармаганлиги учун огоҳлантирилган ва лицензиядан маҳрум қилинган санъаткорлар ҳам санаб ўтилган.\n“Бир неча йиллардан бери Қозоғистонда ижод қилиб келаётган ‘Сахар’ гуруҳи яккахони Анвар Жўраевнинг айтишича, Қозоғистонда ‘Ўзбекнаво’ каби ташкилот йўқ ва у ерда хонандалар фаолияти назорат қилинмаслиги ҳамда лицензия ҳам олинмаслигини айтди”,—дейилади хабарда.


ЎзА - 35 йилдан кейинги дийдорлашув\n35 йилдан кейинги дийдорлашув\nАфғонистондан собиқ иттифоқ аскарлари олиб чиқилганига 31 йил тўлди. Ушбу урушда Қорақалпоғистон Республикасидан 3669 нафар навқирон йигит иштирок этди. Улардан 89 нафари она юртига қайтиб келмади.\nНукуслик Нурсултон Шарипов кўпчилик қатори 1983 йилда Ватан олдидаги муқаддас бурчини бажариш учун ҳарбий хизматга чақирилди. Туркманистондаги ҳарбий қисмлардан бирида тайёргарлик кўриб, Термиз шаҳри орқали Афғонистонга отланди. Нурсултон иттифоқ аскарлари таркибида 682-Рухинск мотоўқчилар полкининг 1 батальонида хизматни бошлади. У чаққонлиги, берилган ҳар қандай топшириқни сўзсиз бажариши билан кўзга тушди. Натижада сафдорликдан взвод командирининг ўринбосари даражасигача кўтарилиб, бир қатор орден ва медаллар билан тақдирланди.\n1984 йилнинг 29 апрели. 1-батальон навбатдаги ҳарбий топшириқни олиб, Панджшер водийсидаги Ҳазар тоғ дараси томон йўл олди. Кечга томон бир тепаликка етиб келишди. Батальон командири Королёв (командирнинг ўлимидан сўнг батальон “Королёв батальони” деб номланди) 1 рота аскарларига дарё орқали тоққа чап томондан, 2-ротага эса ўнг томондан кўтарилиш ҳақида буйруқ берди.\n–Дарёнинг оқими кучли, суви эса совуқ эди, – дейди собиқ жангчи Нурсултон Шарипов. – Сув оқизиб кетмаслиги учун ўн нафардан бўлиндик. Тун ярмида кимлардир ўтгандек бўлди. Эрталаб пастга тушишга буйруқ келди. Батальон командири қўмондонга алоқага чиқиб, қўшимча кучларсиз пастга тушиш хавфли эканини билдирди. Лекин, унинг талаби бажарилмади.\nТонги соат 8.00.да йўлимизда давом этдик. Олдимизда сапёрлар. Тоғнинг пастки кенг дарасига келганимизда кутилмаганда барча тарафдан ҳужум бошланди. Дастлаб ҳеч нарсага тушунмадик. Капитан Королёв қарши ҳужумга ўтишга буйруқ берди. Отишма узоқ давом этди. Катта тайёргарлик кўрган террористларнинг ҳужумини қайтариш осон бўлмади. Бизнинг 126 нафар аскардан 25 нафари, ўзбекистонлик 11 нафар аскардан фақат 4 нафари тирик қолди. Ҳамюртим, Қорақалпоғистон Республикасининг Беруний туманидан Қўзибой Ешимбетов ҳам ушбу жангда икки оёғидан жароҳат олди. Бу Афғонистон уруши тарихидаги катта воқеалардан бири бўлди. Бу ҳақда турли мамлакатларнинг кинематографистлари томонидан 8 та ҳужжатли ва қисқа метражли фильмлар суратга олинган. Уларнинг айримларини бугун интернет тармоқлари орқали томоша қилиш мумкин.\nШу ерда яна бир воқеани эсга олмоқчиман. Ҳазар тоғ дарасида отишмалар бошланмасдан олдин лейтенантлар Александров ва Жарников ўзларини дарёга ташлаб, бизни тарк этишганди. Эртасига қайтиб келсак, улар иккаласи бизнинг аскарлар орасида турибди. Улар аскарлардан кечирим сўрашарди. Қийин пайтда аскарларни ташлаб кетишса ҳам, улар кечирилди.\nЯқинда интернет тармоқлари орқали ушбу воқеалар асосида туширилган бир ҳужжатли фильмни кўриб қолдим. 2-батальон сержанти, Севастопол шаҳрининг собиқ губернатори ташаббуси билан туширилган мазкур фильмда ўша қочқинлардан бири Александров гўёки асосий қаҳрамон сифатида кўрсатилган эди. Ҳатто у Россия Қаҳрамони унвонига тавсия этилибди. Дарҳол ўша воқеа бўйича хотираларимни собиқ МДҲ мамлакатларидаги қуролдошларимга, қазо топган аскарларнинг ота-оналарига, таниш-билишларимга жўнатдим. Ўшандан бери “қаҳрамон” Александровдан дарак йўқ.\nҲарбий хизмат давридан бир блокнотим сақланиб қолган. Берунийлик Қўзибой Ешимбетов билан тез-тез учрашиб турсак-да, Панджшердаги олишувда тирик қолган икки қуролдош дўстимни тополмай юрган эдим. Ўзбекистон “Veteran” жангчи-фахрий ва ногиронлари бирлашмаси Қорақалпоғистон бўлими кенгаши раиси Бобур Таджимовга ушбу дўстларимни топиб беришда ёрдам сўрадим. Вилоят кенгаши билан боғланиб, яқинда уларни топиб берди. Наманган вилоятидан Расул Мамаджанов ва Хоразм вилоятидан Мақсуд Юсуповлар билан телефон орқали боғланиб, Тошкент шаҳрида учрашишга келишдик. Яқинда 35 йилдан сўнг Тошкентда тўрталамиз дийдорлашдик. Уч кун бирга бўлиб, ҳарбийдаги суронли давримизни эсладик. Мустақиллик майдонидаги Мотамсаро она ҳайкали пойига гул қўйиб, ҳалок бўлганлар хотирасига эҳтиром кўрсатдик. Жорий йил 30 апрелда Нукус шаҳрида учрашишга келишиб олдик.\nБугунги кунда собиқ иттифоқ республикаларидаги жангчи қуролдошларимиз, уларнинг ота-оналари билан алоқа қилиб турамиз. Масалан, хизмат вазифасини бажариш пайтида ҳалок бўлган, Украинанинг Днепр шаҳридан Вячеслав Бугаранинг онаси Мария Ивановна Бугара билан интернет орқали алоқадамиз. Яқинда Афғонистонда ҳалок бўлган жангчиларга бағишланган китоб ҳамда жорий йилнинг 30 апрелида бўладиган тадбирга таклифнома юборибди. Ҳазар тоғ дарасидаги воқеада ҳалок бўлган лейтенантлар Александр Кирсанов ва Сергей Курдюклар Тошкент шаҳридаги Боткин қабристонига дафн қилинган. Улардан бирининг Россияга кўчиб кетган оила аъзолари илтимосига кўра ҳар сафар Тошкентга борганимда қуролдош дўстларимнинг қабрларини зиёрат қиламан.\nБугунги кунда Афғон уруши қатнашчилари соғлиғини тиклаш, ҳалок бўлган жангчилар оила аъзоларини ижтимоий ва ҳуқуқий жиҳатдан ҳимоялаш борасида катта ишлар қилинмоқда. Ўтган йили давлатимиз раҳбари ташаббуси билан Ўзбекистон “Veteran” жангчи-фахрий ва ногиронлари бирлашмаси ташкил этилганининг 25 йиллиги мамлакатимизда кенг нишонланди. Афғон уруши воқеалари биздан қанча узоқлашса ҳам бир-биримизга бўлган меҳр-муҳаббат кўнгилларимизни яқинлаштириб тураверади.


Instagram'га янги функция қўшилади - Terabayt.Uz\nInstagram ижтимоий тармоғи фойдаланувчилар учун “Танаффус қилинг“ номли янги функцияни синовдан ўтказмоқда. Бу ҳақда Instagram раҳбари Адам Моссери хабар берди.\nУшбу функция фойдаланувчиларни ижтимоий тармоққа қарам бўлиб қолишларини олдини олади, яъни агар фойдаланувчи узоқ вақт мобайнида Instagram'дан фойдаланса, илова фойдаланувчиларни танаффус қилишлари кераклигини эслатиб боради.\nУшбу функция ёқилгандан сўнг, у 10, 20, 30 дақиқа ичида фойдаланувчига танаффус қилиши кераклигини эслатади.\nКомпания раҳбарининг айтишича, ушбу функция фойдаланувчиларга ўз вақтларини назорат қилишларига кўмаклашади. Шунингдек, у келажакда шунга ўшаш функциялар ишлаб чиқарилишини айтиб ўтди.\nInstagram «Танаффус қилинг» функциясини ишлаб чиқиш учун учинчи томон мутахассислари билан ишлади. Агар тест жараёни муаммосиз ўтса, компания ушбу функцияни декабрь ойида ишга туширишни режалаштирмоқда.


Ўзбекистон ёрқин маданиятлар ўчоғи\n08\tАвгуст 2019\nТарих ўз бағрига қанчадан қанча сир-у синоатларни, ўзгача ғаройиботларни ва шу билан бир қаторда, турли бойликларни яширган. Инсоният тамаддун ортидан қуваркан, албатта тарих бағридаги мана шу хазиналарни ҳам кўздан кечирмоғи, жумбоқларни ўрганиб, уларнинг сирини келажак авлодга етказмоғи лозим.\nЖорий йилнинг 31 июль куни “Севимли ТВ” телеканали фойесида “Ўзбекистон – буюк йўллар ва цивилизациялар чорраҳаси: империя, дин ва маданият” номли маданий мерос ҳафталигига бағишланган матбуот анжумани ўтказилди. Мазкур анжуман Ўзбекистон Электрон оммавий ахборот воситалари миллий ассоциацияси, Туризмни ривожлантириш Давлат қўмитаси ва Ўзбекистон Республикаси Маданият вазирлиги кўмагида ташкил этилди.\nТадбир аввалида ҳафталик учун ишланган махсус видеоролик намойиш этилди. Матбуот анжумани зали тарихий археологик манзиллар тасвири акс эттирилган баннерлар билан безатилган бўлиб, барча меҳмонларни олдинда кутилаётган катта маданий мерос ҳафталиги муҳитига олиб кирди.\nИлк маърузани Ўзбекистон Республикаси Бош вазири ўринбосари Азиз Абдуҳакимов сўзлади. Олдинда режалаштирилаётган, яъни 22-27 август кунлари Тошкент, Термиз, Самарқанд, Бухоро шаҳарларида “Моддий ва номоддий маданий меросни асраш: долзарб муаммолар ва уларни ҳал қилиш стратегияси” мавзусидаги халқаро конференция ҳамда “Ўзбекистон – буюк йўллар ва цивилизациялар чорраҳаси: империя, дин ва маданият” номли маданий мерос ҳафталиги ҳақида тўлиқ маълумот бериб ўтди.\nҲафталик дастурига мувофиқ, Тошкент шаҳридаги Ўзбекистон Тасвирий санъат галереясида халқаро олимларнинг кўплаб сўровларига биноан мустақиллик йилларида биринчи марта Ўрта Осиё ҳудудида I аср ўрталарида пайдо бўлган сирли, ноёб, ҳали ҳануз етарлича ўрганилмаган ва бир вақтлар қудратли Кушон империяси даврига оид ноёб асарлар намойиш этилиши ҳақида хабар берди. Шунингдек, мазкур учрашувда Кушон империяси юзасидан олиб борилган илмий-амалий изланишлар, халқаро доирадаги тадқиқотлар натижалари эълон қилинади. “Кушон хазинаси” номли эксклюзив кўргазма, Сурхондарё вилоятидаги Далварзинтепа қадимги шаҳар қазилмаларида топилган афсонавий “Далварзинтепа олтини” намойиши ҳам бўлиб ўтади. Маълумот ўрнида шуни айтиб ўтиш керакки, 1972 йилдаги қазишлар пайтида академик Элдор Ртвеладзе бошчилигидаги бир гуруҳ археологлар ушбу минтақа тарихида I асрга тегишли, оғирлиги 36 кг бўлган йирик олтин буюмлар хазинасини топишган. Бугунги кунга қадар ушбу хазиналар давлат фондларида сақланиб келинмоқда ва илгари намойиш қилинмаган. Мазкур ҳафталик давомида ушбу кўргазмалар бўлиб ўтади ва бу Ўзбекистон ёрқин маданиятлар ўчоғи эканлигини, дунё ҳамжамиятида бу каби ноёб топилмаларнинг салмоғи қадрли бўлиб бораётганини исботлайди.\nАзиз Абдуҳакимов барча иштирокчилар, оммавий ахборот воситалари ходимлари ва меҳмонлар Термиз шаҳридаги археологик музей билан яқиндан танишишларини, археологик тадқиқотлар тўплам ҳолида чоп этилгани ҳамда унинг тақдимоти ўтказилишини алоҳида таъкидлаб ўтди. Шунингдек, махсус ишланган ҳужжатли фильм ҳам намойиш этилади.\nМатбуот анжуманида Термиз миллий университети доценти Зокир Холиқов Ўзбекистон маданий меросини халқаро доирага кўрсатиш аҳамиятининг долзарблиги, барчамиз бу каби эзгу ҳаракатларга ўз ҳиссамизни қўшишимиз лозимлигини таъкидладилар. Сурхондарё вилояти Туризмни ривожлантириш бўлими Бош мутахассиси Зебунисо Алимардонова эса Кушон империясининг пайдо бўлиши тарихининг ўта қадимий эканлиги, Сурхон воҳасидан турли дин қолдиқлари топилгани хусусида тўхталиб ўтди.\nШунингдек, кўпчилик ватандошларимиз маълум иш юзасидан, хизмат сафари ёки саёҳат туфайли Сурхондарёга боришлари, аммо йўли тушган чоғда ҳам Термиз археологик музейига кирмасликлари, айримлар ҳатто бундай музей борлигини билмасликлари афсус билан тилган олинди. Мутахассислар янги музейлар очилгани сари сайёҳлар сонининг ортаётгани, уларни обод қилиниши, турли бунёдкорлик ишлари амалга оширилаётгани борасида тўхталиб ўтдилар.\nРежага кўра, Термиз шаҳрида Маданий мерос ҳафталиги қатнашчилари ва меҳмонлар Сурхондарё вилоятининг қадимий шаҳарчалар харобалари, тарихий обидалар, диққатга сазовор қадамжолар, эрамизнинг I-III асрларига тегишли Будда ибодатхонаси мажмуаси, Фаёзтепа ва бошқа бир қанча манзилларни зиёрат қилишади.\n“Ўзбекистон маданий мероси жаҳон тўпламларида” лойиҳаси муаллифи ҳамда раҳбари Фирдавс Абдухолиқов ҳам келгусида ўзининг қимматли маълумотларини оммавий ахборот воситалари ходимлари билан ўртоқлашади. Ишонамизки, барчани янги фактлар, қизиқарли ва оламшумул янгиликлар кутмоқда.\n24 август куни Термиз шаҳрида тарихда илк бор “Ўзбекистон – цивилизациялар чорраҳасида” номли халқаро илмий-амалий археологик конференцияси ўтказилиши режалаштирилмоқда. Бунда жаҳоннинг кўплаб давлатларидаги таниқли шарқшунос олимларнинг маърузалари тингланади. Долзарб муаммолар ўртага ташланади, ўрганилади, таклиф ва тавсиялар ишлаб чиқилиб, энг муҳимлари ва маъқуллари амалга тадбиқ этилади.\nМатбуот анжуманида маърузалар тинглангандан сўнг, мутахассислар меҳмонлар билан қизғин савол-жавобга киришиб кетишди. Турли таклифлар, янги ғоялар, археологик туризмни янада ривожлантириш бўйича қатор тавсиялар ўртага ташланди. Жумладан, улғайиб келаётган ёш авлоднинг мактаб дарсликларида Ўзбекистон тарихини янада кенгроқ ёритиш, уларга маданият ва география тарихи юзасидан олиб борилган янги изланишлар натижаларини киритиш бўйича фикрлар билдирилди. Бу борада Ўзбекистон Олий ва ўрта махсус таълим вазирлиги билан ўзаро алоқа ўрнатиш, медиа тизимида эса қатор креатив лойиҳалар ва инновациялар, давлат грантларини жорий қилиш каби муҳим масалалар кўтарилди. Мазкур ҳаракатлар албатта келгусида ўз натижасини кўрсатиши, маданиятшуносликнинг ривожида ҳам қатор ўзгаришлар рўй бериши кутилмоқда. Азиз Абдуҳакимов яна келгусида янги фикр ва таклифлар бўлса, тўғридан тўғри мурожаатларни кутиши, ўзаро ҳамжиҳатликда бирлашиб ҳаракат қилиш учун тайёрлигини билдирди.\n“Ўзбекистон – буюк йўллар ва цивилизациялар чорраҳаси: империя, дин ва маданият” номли маданий мерос ҳафталигига бағишланган матбуот анжумани кўтаринки руҳда ўтказилди ва ҳафталикка старт берилди. Ташкилотчилар барча меҳмонларни, ОАВ вакиллари ва соҳага қизиқувчи ватандошларимизни ҳафталик доирасидаги тадбирларда кутиб қолишларини айтишди.\nБугунги хостлар .... 1318\nБарча хостлар ..... 1337478


ЎзА - Тошкентда рўйхатдан ўтмаган 65 та масжид бор\nТошкентда рўйхатдан ўтмаган 65 та масжид бор\n18.05.2018 07:28 Чоп этиш версияси\nТошкентда рўйхатдан ўтган жомеъ масжидларидан ташқари ташкилот мақомига эга бўлмаган 65 та маҳаллий масжидлар мавжуд. Бу масжидлар (намозхоналар) нима учун ҳамон рўйхатга киритилмаган?\nОдатда, рамазон ойларида таровеҳ намозини ўқиш учун маҳалладаги кексаларга узоққа бориш оғирлик қилади. Ўзбошимчалик билан йиғилиб рўйхатдан ўтмаган намозхоналарда ҳужжати бўлмаган Имом бошчилигида таровеҳ намозини ўқиш тақиқланади. Шундай экан, бундай ҳолатнинг олдини олиш учун нима сабабдан намозхоналар рўйхатга киритилмаган? Бу ҳақда “Ҳокимнинг бир иш куни“ лойиҳаси доирасида мухбиримиз Анора Содиқова Тошкент шаҳар ҳокимининг жамоат ва диний ташкилотлар бўйича ўринбосари Шуҳрат Турдиқуловдан жавоб олишга ҳаракат қилди.\nШуҳрат Турдиқулов Тошкентда айни вақтда диний ташкилот мақомини олмаган 65 та намозхоналар борлигини тасдиқлади.\n— Намозхоналарни маҳаллий масжид сифатида рўйхатдан ўтказиш учун, Адлия вазирлигига мурожаат қилиш лозим. Ўзбекистон Республикаси Вазирлар Маҳкамасининг “Ўзбекистон республикасида диний ташкилотларни давлат рўйхатидан ўтказиш тартиби тўғрисида”ги қарорга асосан тегишли ҳужжатлар тўпланиб, вазирликка тақдим этилади. Адлия вазирлиги тасдиқлагач, Тошкент шаҳар ҳокимияти кўриб чиқади.\nВазирлар Маҳкамаси қарорида масжид рўйхатга киритилиши учун белгиланган тартиблар кўрсатилган. Унга кўра ён атрофдаги масжидлар орасидаги масофа, ёнғин хавфсизлиги, диний ташкилотнинг номи, тури, манзили, қайси динга мансублиги, мақсади, вазифалари ва фаолиятининг асосий турлари ҳақида маълумотлар тўпланиши керак. Барча ишлар, ҳужжатлар тўлиқ тақдим этилса ва улар асосли бўлса, рўйхатдан ўтказилиши шарт”, дейди Шуҳрат Турдиқулов.


Болаларга қўл кўтармаслик учун 3 сабаб — Sof.uz\nРозалия Габдулҳакова 14.02 19:01 1623 Колумнистлар\nТасаввур қилинг, сиз бехосдан ёки билимсизлигингиз сабабли хатога йўл қўйдингиз. Сиздан икки-уч баробар катта ва кучли инсон сизга бақириб, калтаклади. Танангиздаги оғриқ-ку майлига, лекин у инсон сизга энг яқинлигини ва ҳаётини сизга бағишлаганини даво қилади. Ҳақиқатан ҳам сиз уни яхши кўришда давом этаверасиз.\nТарбия жараёнида болаларни калтаклаш бизда қадимдан бор. Яшириб нима қилдик, деярли ҳаммамиз ҳам ёшлигимизда, ҳеч бўлмаса бир-икки маротаба калтакланганмиз. Калтаклар бизни тарбиялироқ қилдими? Йўқми? Буни аниқ билмаймиз.\nҚўл кўтаришнинг бир қанча зарарли асоратлари бор. Келинг, улардан 3 та асосийларини кўриб чиқамиз.\n1. Калтакланган болалар ақлий ва жисмоний ривожланиши секинлашади. Ёшлигида кўп калтакланган 18-25 ёшли одамлар мияси текширилганда, уларнинг миясида кулранг модда кам экани аниқланган (бу модда миянинг ақлий фаолиятига жавоб беради). Ундан ташқари кўп калтакланган болалар агрессивлиги ва наркотик моддалар истеъмол қилишга мойиллиги билан ажралиб туради.\n2. Калтаклаш ота-она ва бола ўртасидаги яқин муносабатни бузади. Кичкинтой танасига етказилган жароҳатга қарамай ота-онасини яхши кўришда давом этаверади, лекин у оила катталарига суяна олмай қолади. Қўрқинч сабабли айб ва муаммоларини яширади. Уларни яхши кўришига қарамай, ўзини хавфсиз ҳис қила олмайди. Оила, уй улар учун фароғат жойи бўла олмай қолади.\n3. Бола миясида “Кучлилар доимо ҳақ” деган тушунча ўрнашиб қолади. Бу болалар кичиклигида ҳам, улғайгач ҳам жуда кўп муаммоларга сабаб бўлади. Кичиклигида унга кучлилар тарафидан қилинган ҳар қандай ноҳақлик оддий ҳолдек, қаршиликсиз қабул қилади (бу бола учун хавфли бўлиши ҳам мумкин). Бу эса, катта бўлганида ўзининг золим бўлиб қолишига ёки зулмларга чидаб, бахтсиз ҳаёт кечиришига сабаб бўлиб қолиши мумкин.\nХулоса қилиб айтганимизда, болани калтаклаб тарбиялаш тарбияловчининг ноқис эканини билдиради. Чунки, уриб ман қилиш энг яқин ва осон йўл бўлгани билан, афсуски, яхши натижаларга олиб келмайди.\nОлимлардан бири бу борада шундай деган: “Болани уриш тарбиядаги энг сўнгги чора бўлиши керак. Акс ҳолда, уриб натижага эриша олмасангиз кейинги қадам болани ўлдириш бўлади”.\nБола тарбияси калтаклаш\n5.06 13:07 358 Жамият\n7.03 12:45 628 Колумнистлар\n13.01 17:26 9153\n3.01 15:33 3581


17 октябрь, 2019, 23:16 1896\nТеглар:Вадим Абрамов | Эктор Купер\nМиллий терма жамоамизнинг собиқ устози Рауф Инилеев вакилларимизнинг Сингапурга қарши ўйинидан кейин ўзининг фикр ва мулоҳазалари билан ўртоқлашди.\nЎзбекистон миллий терма жамоаси сафарда Сингапурга қарши кечган учрашувда кутилганидек, навбатдаги уч очкони қўлга киритди. Энди эса турнир жадвалида ҳам вазият ўзгарди. Боиси, Саудия Арабистони Фаластинда дуранг ўйнагач, энди Ўзбекистон «D» гуруҳида пешқадамга айланди. Биринчи турдаги мағлубиятдан кейин Вадим Абрамов Эктор Купернинг ўрнини эгаллагач, вакилларимиз иккита ўйинда 8 та гол уришди. Бу эса терма жамоамиз яна ҳужумкор ўйин кўрсата бошлаганидан дарак беради. Сингапурга қарши учрашувдан кейин эса юртимизда кўзга кўринган мутахассислардан бири Рауф Инилеевнинг бир қатор масалалардаги фикрлари билан қизиқдик.\nСингапур билан ўйин ҳақида\n- Авваламбор, ғалаба қозониб уч очкони қўлга киритганимизга хурсанд бўлишимиз керак. Айтишим керакки, бу ишончли ғалаба бўлди. Биргина натижа жиҳатидан ҳам эмас, балки ўйин томонлама ҳам устунлик қилиб турдик. Ҳа, бизда яна голли имкониятлар бўлди. Лекин рақибга қараганда Ўзбекистон айниқса, ўйин томонлама анча кучли кўринди. Албатта, биз ҳам ишончли ғалаба қозонганидан хурсандмиз. Муҳими, йигитларимиз сафарда муносиб ўйин кўрсатишди ва натижа ҳам шунга яраша бўлди. Албатта, меҳмондаги дастлабки ўйинга қараганда ҳозирда жамоамизнинг ўзига бўлган ишончи анча ортган. Бу эса албатта кишини хурсанд қилмасдан қолмайди. Аммо ҳозирги жараёнда ҳиссиётларга берилиб, ортиқча даражада қувониб кетмаслигимиз керак. Чунки кейинги босқичда ҳаммаси ҳал бўлади. Ўйлайманки, биз бу босқичдан хотиржамлик билан ўтиб оламиз. Ана шундан сўнг ҳал қилувчи босқичга жиддий қараш керак бўлади. Айни пайтда эса терма жамоамизга янги қон қуйиляпти ва янги авлод десак ҳам бўлаверади.\nЎзингиз ҳам билган бўлсангиз, терма жамоамизни ёши катта ўйинчиларимиз тарк этишяпти. Тимур Кападзе, Азиз Ҳайдаров, Сервер Жепаров, Анзур Исмоилов…Бу ўйинчиларни жамоанинг юраги деб ҳисобласак ҳам бўлаверарди. Энди эса терма жамоамизда янги авлод шаклланиб боряпти. Мен шуни истардимки, бизнинг жамоамиз бемалол Осиёнинг етакчилари билан рақобатлаша олсин. Аслида Россиядаги мундиал учун ўтказилган саралашда қатнашган таркибимиз ҳам ёмон эмасди. Аммо ўша пайтда биз бироз кеч қолгандик. Бошида ёмон эмасди, ёшлар чиқиб ўйнашаётганди. Аммо охирига келиб негадир ёшлар кам ўйнашди ва ёши катталарга ишонч билдирилди. Шу нарса бизнинг хатоимиз бўлганди. Ёшларни яқинлаштирмадик, устига-устак жисмоний томондан ҳам кучимиз етмади. Мана, энди бизда ҳам авлодлар алмашинуви юз беряпти. Аммо буни бироз эртароқ амалга ошириш керак эди. Масалан, шу нарсани олдинги саралаш баҳсларида амалга оширганимизда ҳозирга келиб жамоамиз буткул тайёр ҳолатда бўларди. Ўтган сафарги саралашда иштирок этган таркиб билан солиштирганда Одил Аҳмедов билан Элдор Шомуродов қолган. Бугунги кунда эса Шомуродов, Машарипов каби футболчилар жамоамиз етакчиларига айланишган. Ёшлардан эса Алибоев, Алижоновга ўхшаган иқтидорларимиз ҳам етишиб чиқишмоқда. Албатта, уларни етакчи термаларга қарши қандай ўйнай олишини ҳам кўришимиз керак.\nДарвозабон масаласига келсак, Игнатий Нестеровга ўхшаган, ўзига ишонган посбонимиз бўлса яхши бўларди. Элдор Суюнов термада ўйнашни яқинда бошлади, озгина тажриба етишмаяпти. Дарвозабон ярим жамоа дейилади ва у керак бўлса ҳимоячиларни бошқариб туришни билиши керак. Бизда ҳимоя чизиғи ҳам алмашди. Бунгача Анзур Исмоилов билан Егор Кримец асосий ҳимоячиларимиз сифатида ўйнашаётганди. Энди эса бошқа ҳимоячилар тўп суришяпти. Бу босқичда мудофаа чизиғини синаб кўриш у қадар билинмайди. Чунки биз кучли жамоаларга қарши ўйнамаяпмиз. Шунинг учун ҳозирча ҳимоячиларимиз тўғрисида бир нарса дейиш қийин. Биринчи ўйинга келадиган бўлсак, ҳимоя чизиғимизда озгина муаммо кўриниб қолди. Аммо уйимиздаги ва Сингапурдаги баҳсларда ишончли ўйнашди. Бизни хурсанд қилаётгани шуки, футболчиларимиз ўзларига ишонган ҳолда ўйнашяпти. Яна бир қувонтирадигани шундаки, ўйинчиларимиз хорижда яхши жамоаларда тўп суришяпти. Алибоев, Аҳмедов, Шомуродов, Ашурматов кабиларнинг тажрибалари асқотяпти. Янги ўйинчилардан Санжар Қодирқулов ҳам ўзини яхши томондан кўрсатяпти.\nЭктор Купер хусусида\n- Тўғри, Купер билан ўйлаган режаларимиз унчалик ўхшамади. Ўйлайманки, у ўзбек футболини охиригача яхши ўргана олмади. Чунки азалдан Ўзбекистон ҳужумкор ўйин намойиш этарди. Шундай экан, ўзбек футболининг кучли томони ҳам айнан ҳужумкор ўйин ҳисобланади. Менимча, Купер шу нарсани тўлиқ тушуниб ета олмади. Бизни яна бир хатоимиз шу бўлдики, у билан шартнома имзоланаётганда ўзбекистонлик бирор-бир мутахассис унга ёрдамчи бўлиши кераклиги ҳақида айтиш керак эди. Куперни эса ёнида маслаҳат қиладиган одами ҳам йўқ эди. Айниқса, бирор-бир маҳаллий мураббийлардан ёрдамчисига эга эмасди. Аргентиналик мутахассис келгунича Тимур Кападзе терма жамоани вақтинчалик бошқариб турганди. Бироқ Купер келганидан кейин ўз-ўзидан Кападзе термада йўқ бўлиб қолди. Бу эса бизнинг муаммоимиз эди. Хориждан мураббий келдими, албатта унинг ёнига ўзбек футболини яхши биладиган маҳаллий мутахассис зарур эди. Шунинг учун футболчилар ва мураббий бир-бирини тўлиқ тушунмади. Ҳозирги мураббийлар штаби эса футболимиздаги кучли ва кучсиз томонларини яхши билишади. Улар айнан кучли бўлган тарафимизни билган ҳолда шу орқали ўйинни тузадилар. Албатта, Купернинг ёнида маҳаллий мураббий бўлмагани аслида унинг хатоси ҳам эмасди. Шунчаки, ўша пайтдаги раҳбарият унинг ёнига албатта маҳаллий мураббийни бириктириши лозим эди. Ўйлайманки, бу раҳбарларнинг катта хатоси эди. Эътибор берган бўлсангиз, бир қатор терма жамоалар ўзининг маҳаллий мураббийлари билан яхши натижаларга эришишяпти. Кўраётган бўлсангиз, Россия билан Украина муддатидан олдин вазифани бажаришди. Уларда ким ишлаяпти? Украинада Шевченко, Россияда эса Черчесов. Улар маҳаллий мураббийлари билан жаҳон чемпионатига чиқишди Ваҳоланки, уларда ҳам илгари номи чиққан жаҳон даражасидаги мураббийлар ишлашган. Аммо улар ҳеч нима қила олишмаган. Фикримча, Ўзбекистонни ўзбекистонлик мураббий бошқариши керак. Ана шунда кўпроқ фойдаси тегади. Ёки четдан чақирган тақдирда ҳам ҳеч бўлмаганда юқорида айтганимдек, ёрдамчиси ўзимиздан бўлиши керак эди.\nБиз Абрамов билан жаҳон чемпионатига чиқа оламизми?\n- Ҳаммасини Худо билади. Чунки ҳар сафар бизга озгина етмай қоляпти. Агар олдинги саралашлардаги хатоларимизни такрорламасак, менимча мундиалга чиқса бўлади. Тўғри, легионерларимиз яхши чемпионатларда ўйнашяпти. Лекин яна бир оғриқли жиҳати – бу ўзимизнинг чемпионатимиз билан боғлиқ. Афсуски, бизнинг чемпионатда футболчи ўсмаяпти. Мана, Англия чемпионатини кўринг, ўтган йили жуда қизиқарли кечди. Охиригача чемпионлик учун кураш кечди. Ёки Россия чемпионатини қаранг, бу йил бешта клуб чемпионлик учун қаттиқ курашяпти. Бизда эса чемпион аллақачон маълум ва у бошқаларга қараганда икки баробар кўп очко йиғиб бўлган. Бошқа чемпионатларда эса бундай ҳолатни кўрмайсиз. Бундай бўлмаслиги керак ва биз чемпионатимиз мавқеини кучайтирмасак бўлмайди. Қачон бизнинг чемпионатимиз кучайса ва яхши легионерлар келса, шунда маҳаллий ўйинчиларимизда ўсиш кузатилади. Бу ҳам катта муаммоларимиздан бири. Шу боис биз ўзимизнинг чемпионатимизга ҳам жиддий қарашимиз керак. Эътибор берсан бўлсангиз, саралашдаги ўйнаётган рақибларимизнинг чемпионатлари ҳам унчалик кучли эмас. Кейинги босқичда эса Япония, Эрон, Австралия, Жанубий Корея каби термалар билан рақобатлашамиз. Уларда эса ички чемпионат анча кучли. Шунинг учун биз ҳам ўз чемпионатимизни кучайтиришимиз шарт. Ҳозирда Россияда клублар учун фонд ташкил этиляпти. Бу фонд эса клубларга ёрдам беради. Бизда ОФК Кубогини ютган жамоа бор. Бу – «Насаф». Ҳозирда эса улар қийин аҳволга тушиб қолишган. Молиявий ҳолати олдингидек эмас. Агар бизда ҳам клубларга ёрдам бериладиган фонд яратилса, рақобат кучаяди ва чемпионат савияси ҳам ортади. Бизда эса фақат бир-иккита клубга яхши ҳомийлар топишади. Ҳозирча эса бизнинг чемпионатимизда савия паст. Бунинг учун эса вазиятни ҳал қилиш мақсадида кўпроқ ишлашимиз керак. Биз албатта жаҳон чемпионатига чиқишимиз керак. Лекин мундиалга шунчаки чиқиш эмас, балки у ерда муносиб ўйнашимиз лозим. Хуллас, чемпионатимиз ривожланмаса терма жамоамиз ҳам ривожланмайди.\nРауф Инилеев: "Лекин яна бир оғриқли жиҳати – бу ўзимизнинг чемпионатимиз билан боғлиқ. Афсуски, бизнинг чемпионатда футболчи ўсмаяпти. Мана, Англия чемпионатини кўринг, ўтган йили жуда қизиқарли кечди. Охиригача чемпионлик учун кураш кечди. Ёки Россия чемпионатини қаранг, бу йил бешта клуб чемпионлик учун қаттиқ курашяпти. Бизда эса чемпион аллақачон маълум ва у бошқаларга қараганда икки баробар кўп очко йиғиб бўлган." --- "Бизда ОФК Кубогини ютган жамоа бор. Бу – «Насаф». Ҳозирда эса улар қийин аҳволга тушиб қолишган. Молиявий ҳолати олдингидек эмас." ---- CHEMPIONLIK UCHUN KURASHAYOTGAN JAMOALARDAN YANA BITTASI "NASAF" EDI. UNI HAM O`RTAMIYONA JAMOLAR SAFIGA KIRGIZISHDI. YANA BOSHQA JOYLAGA HAM KIRGIZVORISHDI. QANDAY KIRGIZISHDI, O`ZLARI KIRIB KETDIMI.. BIZ MUXLISLARGA QORONG`U. XAYR "AFC CHEMPIONS LEAGUE" ( CHEMPIONLIK UYOG`DA TURSIN)XAYR 3 O`RINLAR XAYR LEGIONERLAR. 6-7 O`RINLARGA XUSH KELIBSAN "NASAF". ENDI SHU YERDA MUSTAHKAM JOYLASHIB OLGIN. BU KETISHDA "MASH`AL", "SHO`RTAN" NI ORQASIDAN PROLIGAGA KETIB QOLMASANG BO`LDI. RO`ZIQUL BERDIYEVGA OMAD. U BIZLAR UCHUN № 1 TRENER.\nЯна чемпионатдага ракобатни кучайтириш кучли жамоа(масалан "Пахтакор")ни кучсизлантириш хисобига булса, ички чемпионат савияси янада пасаяди. Шунинг учун барча жамоаларни "Пахтакор" даражасига етказиш талабини куйса яхши булади.\nПахтакор хўжайинлари пул учун кучли ўйинчиларни сотволиб захирада қоляпди мавсум ярмида чемпион болса кулгили бу\nRauf aka bu gaplarni uz asatsatsiyagaham yetkazish kerak Ravshan akaga ham zora muhlis va mutahasislarniyam eshitsa


Сайёҳлар учун Тошкентдаги мўъжаз ва кўҳна масканHaqida.net\nАҚШ Россия ва Покистонни айблади, КХДР бўйича “шов-шувли” баёнотлар берди\nАҚШ БМТ бюджетини 250 млн долларга қисқартиришни талаб қилмоқда\nИжтимоий-иқтисодий ривожлантириш бўйича ҳудуд раҳбарлари фаолиятини баҳолаш мезонлари жорий этилмоқда\nЎзбекистонда қидирувда бўлган шахс Москвада ушланди\n«Лацио» Италия чемпионатини бойкот қилмоқчи\n«Текширилмоқда» – Афғонистон шимолга кўчиб ўтаётган ИШИД жангарилари ҳақида\nҚозоғистон ўта муҳим халқаро саммитни ўтказади\nГермания чемпионати. «Боруссия»да ғалаба ва «Боруссия»да мағлубият\nСоч тўкилиши энди қўрқинчли эмас!\nHome Dunyo Сайёҳлар учун Тошкентдаги мўъжаз ва кўҳна маскан\nСайёҳлар учун Тошкентдаги мўъжаз ва кўҳна маскан\non: Noyabr 30, 2017 In: Dunyo, Mahalliy\nЮртимизга ҳар мавсумда минглаб сайёҳлар ташриф буюради. Уларнинг асосий саёҳати пойтахтимиз Тошкентдан бошланиши барчамизга сир эмас. Шундай вақтлар бўладики хориждан ташриф буюрган меҳмонларимизни қайси манзилга олиб боришни билмай қоламиз.\nОдатда, сайёҳларни замонавий иншоотлар, янги мажмуалар эмас, балки шу мамлакатнинг тарихини, маданиятини акс эттирувчи музейлар, миллий бозорлар ва беқиёс ҳунармандчилик намуналари кўпроқ қизиқтиради.\nШундай экан, бугун сизларни Тошкент шаҳрида жойлашган муҳташам ва узоқ йиллик тарихга эга Ўзбекистон амалий санъат музейи билан яқиндан таништирамиз.\nМазкур музейга нафақат чет эллик сайёҳлар, балки юртдошларимиз, мактаб ўқувчилари, талабалар ҳам экскурсия уюштириб, саёҳат қилишлари мумкин.\nМузей тарихига назар\nЎзбекистон амалий санъат музейи тарихи 1927 йилга бориб тақалади. Музейга Тошкентда “Ўзбекистон халқ усталарининг сара асарлари кўргазмаси” ташкил этилганида асос солинган. Кейинчалик мазкур кўргазма “Ўзбекистон халқ хўжалиги кўргазмаси” номи остида доимий тарзда ташкиллаштирилиб борилган.\n1937 йил 7 июлда “Ҳунармандчилик музейи” сифатида фаолият кўрсата бошлади.\n1942 йилдаги ҳолати\nФото: Амалий санъат музейи\nМузей биноси 1870 йилда қурилган бўлиб, 1896-1904 йиллари бу бинонинг бадиий безаш ишларида Тошкент ва фарғоналик кулоллар, ёғоч ва ганч ўймакорлиги усталари қатнашди. Таъмирлаш ишларида Тошкентлик усталар Шералихўжа Хасанов, Арслонқул Назаров, Олимжон Қосимжонов, Қўқонлик уста Норқўзи Нурматов, Риштонлик уста Абдулло ва марғилонлик уста Умурзоқ Аҳмедов жалб қилинган.\n1960 йилдан музей номи “Амалий санъатнинг доимий фаолиятдаги кўргазмаси” тарзида ўзгартирилди. 1970 йилда музейнинг экспозициялар майдонини кенгайтириш мақсадида эски бино ҳовлиси янги иморатлар билан тўлдирилди.\nМаҳобатли бинонинг бетакрор дизайни\nМузейнинг марказий зали (меҳмонхона) архитектура жиҳатидан жуда ҳам серҳашам қилиб безатилган. Унинг деворлари ўймакор ганч бўлиб устидан темпера бўёқлар берилган. Залнинг нақшкор шифтини тўрт томондан моҳирона безатилган гулдор ва ўймакор устунлар ушлаб туради.\nШифтнинг қоқ ўртасида ва бурчакларида умумий композицияга мос тушадиган ховзаклар бор. Уларнинг атрофидан ўтказилган (планка) мураккаб геометрик чизиқли ховзак ичидаги гулларга қўшилиб кетади.\nЗалнинг шифти “кундал” услубида нақшдор қилиб ишланган бўлиб, унда юпқа олтин зарҳал қоғозлар жуда усталик билан ёпиштирилган.\nМеҳмонхонанинг тўрида ва этагида иккитадан токча, бошқа бир томонида меҳроб бор. Токча нақшдор ганч панжара билан тўсилган.\nЗалнинг тўрида ва шимол томонида бир хилда, ўймакорлик билан ишланган иккита катта эшик бор. Уларни ўзбек амалий санъатининг энг яхши намуналаридан бири дейиш мумкин. Бу эшикларни кўздан кечирган ҳар бир киши устанинг санъатига, нафосатига қойил қолади.\nКалонхона эшигининг пештоқига – китоба ўрнатилган бўлиб, араб ёзувида шарқ ҳикматли рубоийи форсий тилда битилган. Калонхона деворлари ганч ўймакорлиги билан ишланиб, тўқ ранглар ва зарҳал билан сайқалланган. Калонхона шипи ҳам ёғочдан ишланиб, алоҳида бўлакларга бўлиниб пардозланган. Шифт марказига хаузак ишланиб, кейинчалик у ерга ганч қандил осилган.\nКалонхона деворларида 1985-1991 йиллар давомида Ўзбекистон ҳалқ рассоми Чингиз Ахмаровнинг шарқ миниатюраси асосида ишланган “Афсона”, “Наврўз”, “Сўзана”, “Кулол”, “Олимлар” номли асарлари холстга темпер бўёқлар билан чизилган.\nАмалий санъатнинг нодир дурдоналари\nМустақиллик даврига келиб музей мажмуаси ноёб амалий санъат буюмлари билан тўлдирила бошланди. Ўзбекистон Республикаси Вазирлар Маҳкамасининг 1997 йил 18 августдаги 405-сон қарори билан “Амалий санъатнинг доимий фаолиятдаги кўргазмаси”га “Ўзбекистон амалий санъат музейи” номи берилиб, Ўзбекистон Республикаси Маданият вазирлиги тасарруфига ўтказилди.\nАйни пайтда, Ўзбекистон амалий санъат музейи ўзбек халқининг бадиий ва декоратив санъати коллекциялари тўпланган “хазина”га айланган. Унинг фондида 7500 тадан зиёд экспонатлар мавжуд бўлиб, улардан 1000 га яқини экспозицияда ўрин олган.\nМузей фондида ёғоч ўймакорлиги, ганч ўймакорлиги, бадиий кулолчилик, мисгарлик, заргарлик, зардўзлик, каштачилик, лак миниатюраси, газламачиликнинг турли хиллари (читгарлик, атлас, адрас, беқасам, кимхоб, бахмал ва бошқалар) каби нодир буюмлар тўпламлари сақланмоқда. Бу бадиий асарлар ичида машҳур халқ усталари-хоразмлик ёғоч ўймакор устаси Ота Полвонов, бухоролик ганчкор уста Усто Ширин Муродов, самарқандлик уста Болта Жўраев, Умарқул Жўрақулов, қўқонлик уста Қодиржон Ҳайдаров, Лутфулла Фозилов, Тошкентлик уста Муҳиддин Рахимов, уста Усмон Зуфаров ва яна юзлаб ўзбек усталарининг ишлари ўзбек бадиий ҳунармандчилигини жаҳонга танитган асарлари сақланиб келинмоқда.\nМиллий санъат жилоси\n2017 йилнинг август-ноябрь ойлари давомида Ўзбекистон Амалий санъат музейи Ўзбекистон Республикаси туризмни ривожлантириш давлат қўмитаси, Ўзбекистон давлат санъат ва маданият институти билан ҳамкорликда Ўзбекистон халқларининг маданий-тарихий меросини,\nурф-одатларини оммавийлаштириш мақсадида чет эллик сайёҳларга фольклор жамоалар томонидан миллий ўйинлар, анъанавий йўналишдаги созанда ва раққосаларнинг мусиқий дастурлари, шунингдек, миллий либослар намойиши ҳавола этила бошланди.\nМиллий либослар намойиши\nФолклор жамоаларининг мусиқий дастурлари\n2017 йил июль-ноябрь ойлари Ўзбекистон Амалий санъат музейи туристлар ва маҳаллий аҳолини жалб қилиш орқали 5 ой мобайнида жами 196,2 млн.сўмлик хизмат кўрсатди.\nМузейда пуллик хизмат кўрсатиш\n2017 йилнинг январь-ноябрь ойида музей томонидан пуллик хизмат кўрсатиш даражаси 2016 йилга нисбатан 80 % га ошди.\nМузейда 3 тилда экскурсия ташкил этилади:\n• инглиз тили\nЎзбекистон амалий санъат музейи ўз фондида сақланиб келаётган ноёб, нодир экспонатларни, юртимиз тарихи, маданияти ва санъати дурдоналарини томоша қилишга ҳамда маданий ҳордиқ чиқаришга чорлаб қолади.\nМанзил: Тошкент шаҳар, 100031, Ракатбоши-15.\nМўлжал: Космоновтлар метро бекати.\nМаълумот учун телефонлар: 256-40-42, 256-28-58.\nМузейнинг ишлаш вақти: 9.00-18.00 га қадар.\nМузей дам олиш кунларисиз ишлайди.\nТермизда бокс бўйича катталар ўртасида Ўзбекистон чемпионати финал жанглари бошланди\nСиз Ёшлар мукофотига ҳужжат топширишга улгурдингизми?\n🔞Ayolni JINSIY ALOQADA QONDIRISH! Ayolning Psixologik LAZZATLANISHI!! 502 views\nQozog‘istonda 2018 yil O‘zbekiston yili deb e’lon qilindi 288 views\nQonuniy Chet-elda ishlash qanday bilasizmi? Bilib oling Kerakli malumotlar 142 views\n🔞JINSIY ALOQA INSON XOTIRASINI KUCHAYTIRADI! (KATTALAR KO’RSIN!!!) 115 views


Терма жамоада энг кўп ўйин ўтказган 5 футболчи\n13 июнь, 2017, 12:17 386\nКуни кеча Италия терма жамоаси ЖЧ-2018 саралаш босқичи 6-турида Лихтенштейн терма жамоасига қарши баҳс олиб борди. Мазкур ўйин Италия терма жамоаси дарвозабони Жанлуиджи Буффон учун терма сафидаги 169-ўйини эди ва у терма жамоада энг кўп ўйин ўтказган футболчилар бешлигига киришга муваффақ бўлди. Шу муносабати билан биз бугун терма жамоада энг кўп ўйин ўтказган футболчилар билан сизларни таништиришга қарор қилдик.\n5. Жанлуиджи Буффон (Италия) – 169 та ўйин\nБуффон термада 1997 йил Россияга қарши ўйинда дебют қилган. Россияга қарши баҳсда жароҳат олган Жанлука Пальюканинг ўрнини эгаллаган Буффон бош жамоадаги дебют ўйинида Фабио Каннавародан гол ўтказиб юборган. Англадингиз, бу автогол бўлган. Шундан бери терма жамоага мунтазам чақирилиб келинади. Буффон Италия термаси сафида 2006 йилги Германия мамлакати мезбонлик қилган мундиальда ғолиб чиқади. Евро-2012 да финалга қадар борган бўлса, 2013 йилги Конфедерациялар кубогида эса бронза медалига эга чиқади.\n4. Мухаммад Ал-Деайя (Саудия Арабистони) – 172 та ўйин\nСаудия Арабистони терма жамоасининг собиқ кипери мамлакат бош жамоасида 13 йил фаолият олиб борган. Жами 4 та мундиаль, иккита Конфедерациялар кубогида иштирок этган Аль-Деайя Саудия Арабистони термаси дарвозасини жами 172 та баҳсда қўриқлаган. Саудияликлар билан 1996 йилги Осиё кубоги ғолиби бўлган кипер 2006 йилги ЖЧдан сўнг термадаги фаолиятини якунлаган.\n3. Клаудио Суарес (Мексика) – 177 та ўйин\nКлаудио Суарес бундан олдинги қаҳрамонларимиздан фарқли равишда дарвозабон эмас, балки ҳимоячи бўлган. “Император” лақабига эга бўлган Суарес Мексика терма жамоаси сафида 177 та ўйин ўтказган. “Ацтеклар” сафида КОНКАКАФ “Олтин” кубогини уч бор боши узра кўтаришга эришган Суарес 1999 йилги Конфедерациялар кубогида ҳам термаси билан бош совринга эга чиқади.\n2. Хоссам Хассан (Миср) – 178 та ўйин\n1985 йилда Миср термасига илк бор чақирилган Хоссам Хассан “фиръавнлар” сафида 178 та ўйин ўтказган. У бунча ўйинни 21 йилда ўтказди. Хоссам 40 ёшида 2006 йилги Африка Миллатлар кубогида сардор сифатида қатнашиб, якунда бош совринга эга чиқади.\n1. Ахмад Хассан (Миср) – 184 та ўйин\nЙўқ. Бу футболчини Хоссам Хассанга қариндошлик жойи йўқ. Шунчаки, фамилиялари бир хил. Бироқ ҳар иккиси ҳам Миср футболи афсоналари саналади. Ярим ҳимоячи амплуасида ҳаракат қилган Ахмад 1995-2012 йилларда терма жамоада фаолият юритган бўлиб, Африка Миллатлар кубогида 4 бор ғолиб чиқишга эришган. Ахмад Хассан 17 йиллик халқаро фаолияти давомида 184 та ўйин ўтказган. Жаҳондаги ҳеч бир футболчи ўз термаси учун бунча ўйин ўтказмаган.


Чин санъат тил миллат танламас »\nЧин санъат тил миллат танламас\n15 август, 2019 80 navoiy Navoiy vb yangiliklari\nАзал-азалдан санъат ва маданият инсон тафаккури, маънавияти, қалбини тарбияловчи муҳим омил, халқлар ҳамда миллатлараро узулмас кўприк бўлиб хизмат қилган. Санъатга ошуфта қалблар ҳеч қандан таржимонларсиз бир бирларини тушина олишган ва бугунги кунда ҳам ушбу жараёнлар давом этиб келмоқда.\nРеспубликамиз мустақилликга эришгач, энг аввало дунё мамлакатлари билан дўстлик, биродарлик ришталарини боғлади. Айниқса сўнги йилларда ушбу биродарлик алоқалари янада кучайди. Бунинг яна бир исботи сифатида жорий йилнинг 14 август куни Навоий вилоятига Қозоқистон Республикаси Қизилўрда вилоятининг ижодий жамоасининг ташрифида кўришимиз мумкин.\nЎзбекистон Республикасида Қозоқистон йили кунлари муносабати Навоий шаҳридаги “Фарход” маданият саройида Қизилўрда ваилояти Филармониясининг симфоник оркустори, раққосалари, опера ижрочилари томонидан ташкил этилган\nГала концнрти ташриф буюрган томошабинларнинг энг нозик қалб торларини черта олди. Айниқса қардош Республика вакиллари томонидан ижро этилган ўзбек куй ва қўшиқлари, раққоса қизларнинг ўзбек рақсини маромига етказиб хиром айлашлари яна бир бора чин санъат тил, миллат, танламаслигининг яққол исботи бўла олди.\n"Буюк ипак йўли" фестивали\nНавоий вилоятининг бир гуруҳ санъаткорлари Қозоғистон Республикасида ижодий сафарда бўлиб қайтди


Boeing компанияси Boeing 737 самолётларининг хавфсизлигини исботлашга ҳаракат қилмоқда\n19:14 / 06.11.2015\nBoeing авиакомпанияси 737 оиласига мансуб барча самолётларининг хавфсиз эканлигини истботлашга бутун имкониятларини ишга солмоқда. Бу ҳақда Boeing компаниясининг Россия ва МДҲ давлатларидаги президенти Сергей Кравченконинг маълумотларига асосланиб, РИА “Новости” хабар бермоқда.\n“Биз бугун Россия федерал авиация хизмати раҳбарияти билан учрашишни режалаштирганмиз. Ўйлаймизки, ушбу йиғилишда давлатлараро авиация қўмитаси вакиллари ҳам қатнашишади. Бериладиган саволларни диққат билан эшитамиз ва самолётлар ишлаб чиқаришимизга тааллуқли ҳар қандай иккиланиш, ҳар қандай саволларни йўққа чирқаришга ҳаракат қиламиз”, — деб маълум қилди Кравченко.\nУнинг сўзларига кўра, айни дамда ер юзида 6,5 минга яқин, жумладан, Россияда 150 та, МДҲ давлатларида эса 230 та Boeing 737 самолёти парвоз қилмоқда.


Бугун "Нефтчи" ва "Цементчи" тўқнашуви бўлади / CHAMPIONAT.asia\nБугун "Нефтчи" ва "Цементчи" тўқнашуви бўлади\n09 янв 08:26\nШу кунларда Фарғонанинг “Нефтчи” жамоаси Қиргулидаги “Нефтчи” СК стадионида машғулотларни олиб бормоқда.\nМураббийлар штабидаги Мурод Исмоилов, Сергей Лебедев ҳамда Баҳром Ҳайдаров каби тажрибали мутахассислар футболчилар билан ишлаётган бўлса, Баҳодир Шамшиддинов дарвозабонларни шуғуллантирмоқда. Кундалик асосий жараён шундан иборат саналади. Аввал хабар бериб ўтганимиздек, қишки ўқув-машғулот йиғинлари бир маҳалдан ўтказилмоқда.\nБугун жамоанинг жорий йилдаги дастлабки учрашуви Қувасойнинг “Цементчи” жамоасига қарши бўлиб ўтади. Айтиш керакки, мазкур ўртоқлик ўйини хар иккала жамоа учун ҳам анчайин фойдали саналади. “Нефтчи” жамоасининг мазкур ўйиндан асосий кўзлаган мақсади, жамоа кўригида бўлиб турган бир қатор фарғоналик ёш футболчиларни синовдан ўтказиш ва қишки йиғин чоғида футболчиларга кўпроқ ўйин амалиёти тақдим этишдан иборатдир. Шунингдек, қувасойликлар ҳам мазкур беллашув орқали кўрикдаги янги ижрочиларни кўздан кечиради. Бу “Нефтчи” жамоаси учун мазкур ҳафтадаги ягона ўйин эмас. Шанба куни фарғоналикларни вилоятининг яна бир жамоасига қарши ўйин кутмоқда.\nМаълумот ўрнида, бугунги ўртоқлик ўйини Қиргулидаги “Нефтчи” СК стадионида соат 11:00да бошланади. Дербига марҳабо!\n"Нефтчи" ФНҚИЗ ни табриклайди 21\n“Нефтчи” қароргоҳидан дараклар... 30


Коронавируснинг мамлакатга кириб келишининг олдини олиш бўйича Самарқандда ҳам барча чоралар кўрилган - zarnews.uz\nКейинги пайтларда ижтимоий тармоқларда Хитойда пайдо бўлган коронавирус хасталиги Ўзбекистонга ҳам кириб келганлиги, огоҳ бўлиш лозимлиги бўйича фикрлар тарқалмоқда. Бу бўйича Соғлиқни сақлаш вазирлиги томонидан расмий ахборотлар тарқатилган бўлса-да, ҳамон миш-мишлар босилгани йўқ.\nСамарқандда мазкур масалада олиб борилаётган ишлар хусусида сўраш мақсадида вилоят санитария-эпидемиологик осойишталик маркази бош шифокори ўринбосари Иброҳим Аблоқуловнинг фикрларини билдик.\n- Хитой Халқ Республикаси Ухан шаҳрида юзага келган коронавируснинг янги эпидемияси юзасидан куни кеча пойтахтимизда ўтказилган семинарда иштирок этдим. Семинарда соғлиқни сақлаш, санитария-эпидемиология осойишталик агентлиги, фавқулодда вазиятлар, божхона тизими ходимлари иштирок этди. Айтиш керакки, айни пайтга қадар мамлакатимизнинг чегарадош республикалари ўртасидаги назорат-ўтказиш пунктларида, халқаро аэропорт, темирйўл вокзалларида санитар назорат пунктлари ташкил этилган. Мамлакатга кириб келаётган ҳар бир фуқаро махсус текширувдан ўтказилаётир. Хусусан, Самарқанддаги халқаро аэропорт, темирйўл вокзали ҳамда “Жартепа” назорат-ўтказиш пунктида ҳам штаблар ташкил этилиб, улар тегишли мутахассис ва асбоб-ускуналар билан таъминланган. Шу пайтга қадар хасталик билан келувчилар қайд этилмаган.\nҚолаверса, Тошкентда ўтказилган семинарда яқин кунларда тегишли идоралар мутахассислари мазкур касаллик аломатлари ва унинг олдини олиш чоралари бўйича махсус ўқувдан ўтиши хусусида ҳам айтилди.\nЭслатиб ўтамиз, 2020 йил 25 январь ҳолатига кўра, коронавирусли пневмониядан вафот этганлар сони 41 нафарга, касалланганлар эса 1287 нафарга етди. Яна 1965 киши касалланган, деган гумон билан шифокорлар назоратида. Улар орасида Ўзбекистон фуқаролари қайд этилмаган.\nТеглар: 2019-nCoV коронавирус


Ёш кўриниш учун нималарга эътибор бериш керак? - 2 Мая 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСреда, 03.06.2020, 16:14\nГлавная » 2020 » Май » 2 » Ёш кўриниш учун нималарга эътибор бериш керак?\nЁш кўриниш учун нималарга эътибор бериш керак?\nИнсон неча ёшда бўлиши эмас, ўзини неча ёш деб билиши ва ойнага қараганда нимани ҳис қилиши муҳим. Ёш кўринишни истовчилар учун қуйидаги тавсиялар билан бўлишамиз.\nҲаётдан завқланиб яшанг\nБаъзи аёллар 30 ёшдаёқ ёши ўтган, ҳамма яхши нарсалар ортда қолган деб ҳисоблайди, баъзилар бўлса 70 ёшда ҳам ўзини қари деб ҳисобламайди ва ҳаётдан максимал даражада завқланиб яшайди. Сиз ўзингизни қандай ҳис қилишингиз танловингизга боғлиқ. Ёш ҳақида эмас, олдинда яна қандай янгиликлар сизни кутаётгани ҳақида ўйлашга ҳаракат қилинг. Фарзандларингиз катта бўлган бўлса, сизда ўзингизга кўпроқ вақт ажратишга имкон бор. Шундай экан, сизни қизиқтирган машғулот билан шуғулланинг. Бахтдан кўзларингиз порласин, ҳар бир янги кунга шукр қилиб, баҳра олиб яшанг. Унутманг руҳиятингиз, ўзингизни қандай ҳис қилишингиз ташқи кўринишингизда акс этади.\nОхирги марта қачон соч ранги, турмак ёки макияжингизни бутунлай ўзгартирдингиз? Кийиниш услубингизни-чи? Анча бўлган бўлса, баҳор мавсуми ташқи кўринишга ўзгартириш киритиш учун айни муддао. Карантин вақтида бўлса, бемалол нималарни ўзгартириш ҳақида аниқ қарорга келиб олишингиз мумкин. Сочингиз оч рангда бўлса, тўқ рангга бўянг ёки аксинча. Фақат бу борада юз тузилиши, қадди-қоматингизга қараб иш тутинг.\nГардеробдаги либосларнинг сизни ташқи кўринишингиз қандай бўлишида аҳамияти катта. Ярашган, бежирим либослар кишини ёш кўрсатса, беўхшов либос ортиқча ёш қўшади.\nЁш кўриниш учун қуйидагиларга эътибор беринг:\n- Ҳаддан ташқари кенг ва узун либослардан воз кечинг.\n- Тўқ ва кул ранг либослар кийишдан қочинг. Бундай ранг юзни рангсиз ва носоғлом кўрсатади.\n- Ёшингизга ярашмайдиган бачкана либосларни танламанг. Кийиниш борасида олтин оралиқни топинг.\n- Бир вақтнинг ўзида 3 тадан ортиқ тақинчоқ тақманг. Керагидан ортиқ ялтир-юлтир ёшга ёш қўшади.\n- Чиройли образ учун биргина тақинчоқнинг ўзи етарли.\nСпорт ва соғлом турмуш тарзига амал қилинг\nЁш кўринишни истайсизми? Спорт билан шуғулланинг. Ёқадими, йўқми, лекин бу ҳақиқат — ортиқча кило ёшни катта кўрсатади. Кўпроқ яёв юринг, бир жойда узоқ ҳаракатсиз ўтирманг.\nТиниқ ва соғлом тери\nТери кўриниши сизнинг ёшингиз ҳақида кўп нарсани айтиб беради. Аксарият аёллар юз кўринишига эътибор қаратади, аммо бўйин ва қўл кўриниши қандайлигини унутади. Тери учун мўлжалланган бальзам ва кремлардан фойдаланишни ёддан чиқарманг.\nМакияжга эътибор беринг\nМакияждан аввал ёшартирувчи крем суртишни унутманг. Тонал кремдан кўп фойдаланманг. Бундай кремлар ажинни кўпайтиради.\nЛаб бўёғининг нейтрал рангини танланг. Ҳаддан ортиқ тўқ ранг ёшни катта кўрсатади.\nҲайлайтерни ҳам меъёридан ортиқ ишлатманг.\nОвқатланишда эътиборли бўлинг\nСиз истеъмол қиладиган нарсалар ташқи кўринишингиз қандай бўлишининг энг асосий омили ҳисобланади. Ёш кўриниш учун хамирли, ширин, қовурилган, тузли маҳсулотларни ейишни камайтиринг. Сабзавот, мева ва сутли маҳсулотларни рационингизга киритинг.\nКатегория: Foydali maslahatlar / Полезны советы | Просмотров: 47 | Добавил: Sherlaruz.CoM | Теги: #ahborot, #news, #Yangiliklar, #newsuz, #habarlar, #Yangilik, #новости, #xabarlar, #uznews | Рейтинг: 0.0/0


САЙЁР ҚАБУЛ ЎТКАЗИЛДИ » Кизилтепа тумани хокимлиги\nКизилтепа / Янгиликлар / САЙЁР ҚАБУЛ ЎТКАЗИЛДИ\nБугун Ғойибон маҳалласида вилоят ДСБ бошлиғи ўринбосари И. Муҳаммадиев ва туман ҳокими Ш. Набиев иштирокида сайёр қабул ўтказилди.\nСайёр қабул давомида фуқароларнинг мурожаат ва таклифлари тингланиб, тегишли мутасаддиларга топшириқ ва тавсиялар берилди.\nСайёр қабул давомида 2 нафар ногиронлик аравачасига ва яна 2 нафар эшитиш мосламасига муҳтож фуқароларга зарурий ушбу буюмлар топширилди. Шу билан бирга, бир неча оилаларга озиқ-овқат маҳсулотлари тақдим этилди.


РИФваПИАТ маркази мутахасислари Жиззах вилоятига хизмат сафари.\nЎзбекистон Республикаси Соғлиқни сақлаш вазирлигининг 2020 йил декабрдаги №17-3/5755-сонли кўрсатма хатининг ижросини таъминлаш мақсадида, 2021 йил давомида худудларда услубий-амалий ёрдам кўрсатиш, шунингдек вилоят, туман ва шахарларда фуқароларни тиббий кўрикдан ўтказиш, ташхис қўйиш, маслахат бериш ва жаррохлик амалиётларини амалга ошириш мақсадида, болалар бўлими мудири Д.Б.Рахимов, шифокор-фтизиофталмолог А.А.Абдисаматов ва шифокор-бактериолог Р.Р.Абдуллаев томонидан Жиззах вилояти Фтизиатрия ва Пульмонология маркази, Фориш тумани тиббиёт бирлашмаси, Ғаллаорол туманлараро Фтизиатрия диспансери амалий ва назарий ёрдам кўрсатилди.\nФориш тумани ТТБ “Ўпкадан ташқари аъзолар силининг кўринишлари, клиник кечиши ва даволаш усуллари”, “Сил касаллигининг диагностикасида туберкулин ва Диаскинтест ўрни”, “Замонавий лаборатор текширув усуллари” мавзусида семинар ўтказилди. Семинарда Фориш ТТБ диспансер шифокорлари ва фтизиатрлар, ҚВП, ҚОП шифокорлари, поликлиника амабулатория тор мутахасислари ва стационар бўлим бошлиқлари, фтизиопедиатрлар ва лаборатория ходимлари, эмлаш хонаси хамширалари қатнашди.\nЖиззах вилоят Фтизиатрия ва Пулмонология марказида бўлимлар кўздан кечирилди. Керакли тавсиялар берилди. Республика Шошилинч тез-тиббий ёрдам маркази Жиззах филиали реанимация бўлимида даволанаётган 8 ёшлик бемор кўрилди ва тавсиялар берилди.


Қашшоқлик болалар ўлимига сабаб бўлмоқда\nЮНИСЕФ маълумотларига кўра, тожикистонлик болаларнинг 34 фоизи иқтисодий шароит ёмонлиги туфайли жисмонан носоғлом бўлиб вояга етмоқда.\nБМТнинг Болалар жамғармаси – ЮНИСЕФ Тожикистонда туғилаётган ҳар минг боладан 64 нафари 5 ёшга етмай нобуд бўлаётгани ҳақида маълумот тарқатди.\nЮНИСЕФнинг Тожикистондаги ваколатхонаси раҳбари Ҳонгвей Гаонинг билдиришича, бунга аввало тожикистонлик оналарнинг ҳомиладорлик даврида тўйиб овқатланмаслиги сабаб бўлмоқда.\n- Носоғлом ва камқон онадан, табиийки, соғлом бола дунёга келмайди. Чақалоқ туғилганидан кейинги олти ой мобайнида кўкрак сути билан озиқланиши ўта муҳим. Афсуски, тожикистонлик оналарнинг атиги 30 фоизигина ўз фарзандини кўкрак сути билан боқади. Бизнингча, бу тожикистонлик болаларнинг соғлом, жисмонан бақувват бўлиб ўсишига салбий таъсир кўрсатмай қолмайди, деди ЮНИСЕФ расмийси Ҳонгвей Гао.\nМавзу юзасидан суҳбатлашганимиз қишлоқ аёли Қундузой аксарият оналарнинг ўз боласини эмизмаслигини уларда кўкрак сути етишмаслиги билан изоҳлайди.\nТўрт боланинг онаси Қундузой ўзи ҳам кейинги икки боласига кўкрак сути бермаган.\n- Энди қишлоқда яшагандан кейин аренда кўп, мол-ҳол дейсиз... То туққунча молнинг тагидан чиқмайсиз, таппи қиласиз, у қиласиз, бу қиласиз. Шу билан ўзига қарашга вақт етмайди. Калорияли овқатлар байрамларда бўлиб қолмаса, бўлак пайт шилдираган шўрва, макарон ошдан бошқа ҳеч нарса йўқ, дейди Душанбе яқинидаги Болшевик қишлоғида кун кечираётган суҳбатдошимиз.\nҚундузойнинг айтишича, оналар иқтисодий ва ижтимоий турмуш тарзи яхшиланмас экан, тожик жамиятида болалар ўлими билан боғлиқ ҳолатлар кўпаяверади.\nБМТ расмийлари ҳамда оддий тожикистонликлар мамлакатда болалар ўлими кўплиги ҳамда 17 ёшгача бўлган болалар вазни меъёридан енгиллигидан бонг уриб турган бир пайтда Тожикистон соғлиқни сақлаш вазирлиги расмийлари ЮНИСЕФ ҳисоботида келтирилган маълумотлар ҳақиқатдан йироқлигини таъкидламоқдалар.\n- Марказий Осиёнинг беш давлатида болалар ўлими даражаси юқори ёки пастлиги қиёсланар экан, ҳақиқатан Тожикистонда ўтган йиллардагига қараганда болалар ўлими кўпроқ қайдга олингани маълум бўлади. Аммо бу “қўшниларимизда ҳаммаси яхши экан-да” дегани эмас. Қўшниларимизда, хусусан, Ўзбекистонда болалар ўлими билан боғлиқ статистикани давлатнинг расмий органлари тақдим этади. Бюрократия кучли бўлган Ўзбекистонда болалар ўлимини кўп жойларда 20 ёки ундан сал кўпроқ этиб кўрсатилади. Аслида ундай эмас. Биздаги ижтимоий ва иқтисодий вазиятни улардаги билан солиштирадиган бўлсак, қўшнимизда аҳвол оғирроқ десак, хато гапирмаган бўламиз, дейди тожик расмийси.\nЭслатиб ўтамиз, БМТ Бош ассамблеяси 1959 йил 20 ноябрида болалар ҳуқуқларини ҳимоялаш ҳақида халқаро ҳужжатни қабул қилиши ортидан бу сана тарих саҳифасидан жой олди.\nТожик расмийлари бу ҳужжатни 1989 йилда имзолаган эди.\nАснода тожикистонлик кузатувчилар орадан 20 йил ўтиб ҳам ҳукумат расмийлари тожикистонлик болалар турмушини яхшилаш борасида мақтанса арзигулик бирор иш қилмаганини таъкидламоқдалар.\nЮНИСЕФ маълумотларига кўра, тожикистонлик болаларнинг тахминан 93 фоизи мактабгача таълим муассасаларига қатнамайди. Бу ҳам мамлакатдаги иқтисодий ва ижтимоий омилларга бориб тақалиши қайд этилмоқда.


Меҳмонхона ходимлари томонидан айтилмайдиган 10 та сир | LifeHaq.uz\nШу сабабли аввалдан тайёргарлик кўриш учун пулингизни тежаб, таътилда вақтингизни чоғ ўтказишга ёрдам берадиган кичик маслаҳатлар билан ўртоқлашиши истагидамиз.\nХонани келишингиздан 1-2 кун олдин банд қилинг\nМеҳмонхона нархлари ҳар куни ўзгариши мумкин, барчаси мавсум ва тадбирларнинг мавжудлигига боғлиқ. Шунинг учун меҳмонхонадаги хонани келиш муддатига яқин қолганида банд қилинг, шу орқали пулингизни 50 фоизга иқтисод қилишингиз мумкин.\nАгар хона ёқмаса, уни бошқа хонага бепул алмаштиришингиз мумкин\nМасалан, агар сиз денгизга қараган хонани банд қилган бўлсангизу, сизга қурилиш кетаётган жойга қараган хонани беришса, сиз олдиндан буюртма берган хонангизни талаб қилишга ҳақлисиз. Агар хона шахсий сабаблар (энг юқори қаватда ёки биринчи қаватда жойлашган) туфайли ёқмаса, сиз хонани алмаштириш ҳақида талаб этолмайсиз, аксинча илтимос қилишингиз мумкин. Бўш жойлар мавжуд бўлса, сизга хоналарни кўрсатишади. Сиздан хонани ўзгартирганликлари учун ҳеч қандай қўшимча ҳақ олишлари керак эмас.\nМеҳмонхонани юлдузига қараб эмас, сайтлардаги рейтингига қараб баҳоланг\nУч юлдузли меҳмонхона беш юлдузлисига қараганда яхшироқ бўлиши мумкин, шунинг учун хонани банд қилишдан олдин сайтлардаги фикрларни ўқинг. Ёдда тутинг, ташрифчилар салбий изоҳларни иштиёқ билан ёзишга мойил бўлишади, шунинг учун адашиб кетмаслик мақсадида диққатингизни кўпчилик ёзаётган фикрларга қаратинг.\nБир марталик шампунь, душ учун гель ва бошқа кометик воситаларни ўзингиз билан олиб кетишингиз мумкин\nЁмон иш қилиб қўйдим, дея кўрманг. Ахир айнан шунинг учун ҳам меҳмонхона ходимлари бир марталик воситаларни хонангизда қолдиришади. Бироқ сочиқ ва халатни хонада қолдирганингиз маъқул.\n“Олтин калит” белгиси мавжуд бўлган консьержлар исталган саволларга жаво беришади\nКонцертга чипта ва экскурсия ташкил қилиб беришлари ҳам мумкин. Бундай белгиси мавжуд бўлган консьержлар «Консьержларнинг олтин калитлари» номли ўзига хос жамоат ташкилоти аъзоси саналади. Улар меҳмонхона ташрифчиларига барча масалаларда ёрдам бериш мажбуриятини олишган.\nЧегирма билан бериладиган хоналарни бевосита банд қилинг\nМеҳмонхоналар кунига иложи борича кўпроқ хоналарни сотишни исташади, шунинг учун сайтларга муайян хоналарни таклиф этишгани, яхши хоналарни чегирма билан олмасликлари учун ҳақ тўлашади. Шунинг учун меҳмонхонага бевосита ўзингиз қўнғироқ қилинг, улардаги хонани чегирмада олиш мумкинлиги ҳақида сайтдан маълумот олганингиз ва жойни банд қилмоқчилигингизни айтинг. Меҳмонхона ходимлари фикрингизни қўллаб-қувватлашади, чунки бу вазиятда сайтга қўшимча ҳақ тўлашлари шарт эмас.\nМеҳмонхона суратлари ҳақиқатдагидан фарқли бўлиши мумкин\nСиз ҳашаматли меҳмонхонада тураман, деган фикрда эдингиз, келганингизда кўрдингиз-ки, хона ва кароват кичкина, тумбочка йиқилиб тушай деяпти. Бундай вазиятга тушиб қолмаслик учун меҳмонхонанинг интернетдаги суратларини кўринг. Кўп ҳолларда ташрифчилар меҳмонхона ва хонанинг ҳақиқий суратини жойлайдилар.\nМини-бар — бу турли ширинликлар ақлбовар қилмас нарҳларда бўлган сеҳрли сандиқдир. Ўзгаларнинг эркаликлари учун ҳақ тўламаслик учун музлаткичлардаги бутилкалар ёпиқлигини текширинг. Ахир аввалги ташрифчи ичимликни ичиб, ўрнига сув солиб қўйган бўлиши мумкин.\nОдатда шартномада меҳмонхона унинг тураргоҳида қолдирилган машина учун жавобгар эмаслиги кўрсатилган.\nКелишингиз керак бўлган муддатнинг сўнгги дақиқаларида қандай қилиб банд қилган хонангизни бекор қилиб, бунинг учун жарима тўламаслик мумкин\nДарҳол банд қилинган хонани бекор қилишдан аввал келишингизни бир ҳафта кейинги муддатга кўчиринг, кейин эса эртаси куни қўнғироқ қилиб банд қилган хонангизни бекор қилинг.\n21/01/2020 10:34:00 2343 0 Манба: https://www.adme.ru


Танловга марҳамат: бош соврини – 15 000 доллар ва Alibaba офисига ташриф! - Terabayt.Uz\nМаҳаллий IT стартапчилар йирик халқаро танловда — «Alibaba GET Global Challenge 2020» халқаро танловида иштирок этишлари мумкин. Бу тўғрида Ахборот технологиялари ва коммуникацияларини ривожлантириш вазирлиги хабар бермоқда.\nЎҚИНГ: AliExpress ҳақида қизиқарли 7 факт\nIT-Парк Alibaba Group компанияси ва China Campus Network, ҳамда Ўзбекистон Ёшлар тадбиркорлигини қўллаб-қувватлаш маркази, БМТТДнинг Стартап-ташаббуслари ва Akselerator Lab ташкилотлари билан биргаликда Ўзбекистондаги IT соҳаси билан боғлиқ стартап лойиҳаларини «Alibaba GET Global Challenge 2020» танловига таклиф қилади.\nТанловнинг мақсади янги бизнес парадигмасининг ижобий таъсирини улашиш, ҳар томонлама ривожланишни рағбатлантириш, ёшлар ва тадбиркорларни руҳлантириш, шунингдек, ташкилотлар, соҳалар ва жамиятларни рақамли трансформациясига ёрдам бериш.\nЎҚИНГ: IT-йўналишлар бўйича бепул видеодарсларга марҳамат!\n«Alibaba GET Global Challenge 2020» танлови бир неча босқичларни ўз ичига олади ва онлайн режимда ўтказилади.\nТанлов мақсадларига мос келадиган IT-лойиҳалар таклиф этилади. 18 ёшдан 30 ёшгача бўлган ҳар бир киши иштирок этиши мумкин. Иштирокчилар 3-5 кишидан иборат жамоаларга бирлашади. Бундан ташқари, жамоада камида битта инглиз тилида сўзлашадиган аъзо бўлиши керак, чунки мусобақа инглиз тилида бўлиб ўтади.\nХалқаро танловнинг бош мукофоти – 15 000 АҚШ доллари ва Alibaba компаниясининг бош офисига тўлиқ тўланадиган ташриф. Бундан ташқари, танловнинг барча иштирокчилари учун бизнесни ривожлантириш бўйича тренинглар ва семинарлар ўтказилади. Финалчиларга соврин Alibaba компаниясининг тажрибали мутахассислари томонидан шахсан тақдим этилади.\nМуҳим маълумот: Ўзбекистоннинг танланган 36 жамоаси учун биринчи онлайн тренинг 2020 йил 23 майда бўлиб ўтади.\nТанловда иштирок этиш учун аризалар 2020 йил 21 майгача қабул қилинади.\nAlibaba GET тармоғининг Бош котиби – жаноб Zhou Yong томонидан «Пандемия даврида рақамли ечимлар бутун дунёда» мавзусида ўтказилган очиқ семинарга ҳавола: https://clck.ru/NSTyZ\nТанловга рўйхатдан ўтиш учун ҳавола: https://clck.ru/NSU2w\nТанловнинг расмий веб-сайти: https://alibabaget.uz/gc\nЎҚИНГ: «Бир миллион ўзбек дастурчи» лойиҳаси доирасида якуний имтиҳон куни аниқ бўлди\n#интернет танлови #стартап #танлов #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #Alibaba Group #IT-парк #Alibaba GET Global Challenge 2020


Кореядан қайтган фуқаро Самарқандда карантиндан қочди. У Деновда қамоққа олинди – КУН УЗ\nГлавная / Жаҳон / Кореядан қайтган фуқаро Самарқандда карантиндан қочди. У Деновда қамоққа олинди\nanvarj63 2 weeks ago\tЖаҳон Comments Off on Кореядан қайтган фуқаро Самарқандда карантиндан қочди. У Деновда қамоққа олинди 53 Показы\nПред. Коронавирусга қарши чоралар: Президент фармонида нималар кўзда тутилган?\nСледующая Коронавирусга қарши ниқоб кийиш хавфли деб номланди


Москвада Ўрта Осиё давлатлари фуқароларининг оммавий муштлашуви бўлди | ҚИРҒИЗИСТОН ЯНГИЛИКЛАРИ\nМосквада Ўрта Осиё давлатлари фуқароларининг оммавий муштлашуви бўлди\n14-март куни тунда Москвада Ўрта Осиё ўлкаларининг 50ка яқин фуқароси иштирокида муштлашув бўлди. Полиция воқеа жойидан унинг 28 иштирокчисини қўлга олган. Таҳминий маълумотларга кўра, муштлашувга қатнашганлар орасида қирғизистонликлар бўлмаган. Қирғизистон ИИМнинг Россиядаги вакили муштлашув Ўзбекистон билан Тожикистон фуқаролари иштирокида бўлганини билдирди.\nИнтерфакс агенттлигининг маълумотига кўра муштлашув Москванинг Кавказ бульварида бўлган. Бу ҳақда полицияга маҳаллий вақт билан соат 21:18да хабар келиб тушган.\nҲуқуқни ҳимоя қилиш органларининг айтишича, муштлашув қатнашчилари Ўрта Осиё ўлкаларининг фуқаролари бўлган.\nҚирғизистон ИИМнинг Россиядаги вакили Аскат Алиев Kloop.kgга берган интервьюсида муштлашув Ўзбекистон ва Тожикистон фуқаролари ўртасида юз берганини билдирди.\n“Таҳминий маълумотларга кўра, уларнинг орасида қирғизистонликлар бўлмаган, лекин маълумотлар яна ўрганилмоқда”, — деди Алиев.\nKorrespondent.net агентлигининг ёзишича, муштлашувга “спиртли ичимлик истеъмол қилган” “Россиянинг турли ҳудудларидан келганлар” қатнашишган.\n“Қайсидир маҳалда ўтирганлар билан кўча фарроши бўлиб ишлаган, ўша иморатда яшаган Ўзбекистон билан Тожикистон фуқароларининг ўртасида жанжал чиқиб, низо пичоқ, гаврон ва бошқа нарсалар ишлатилган муштлашувга айланиб кетган” , — деб ёзади Korrespondent.net.\nПолиция муштлашув бўлган ердан унинг 28 иштирокчисини қўлга олган, уларнинг икки нафари тан жароҳати олган.\nМосква ШИИБсини матбуот хизматининг вакили”Интерфакс” агентлигига жанжал маиший сабаблардан чиққанини айтган.\nҲозирда полиция мазкур воқеа сабабларини ўрганишда давом этмоқда.\nАввалги мақолаАктивистлар қоида бузар пиёдаларга фото-ов бошлашди\nНавбатдаги мақолаЧехия делегатларининг келиши сабабли Бишкекнинг айрим кўчалари ёпилади


ФУҚАРОЛИК БУРЧИ – ОЛИЙ БУРЧ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nФУҚАРОЛИК БУРЧИ – ОЛИЙ БУРЧ\nЧоп этилган 04 Июн 2015\tКӯришлар: 1037\nМамлакатимиз жанубида жойлашган Шаҳритуз ноҳиясининг 30 гектардан зиёдроқ ҳудудида қўриқхона ташкил этилди. Ноҳия ҳукумати раиси имзо чеккан махсус буйруқ асосида энди бу жойларда ёввойи қушлар ҳамда ҳайвонларнинг айрим турлари парвариш қилинади ва улар сонини кўпайтириш назарда тутилган. Бу тажрибалар синчиклаб ўрганилиб, биологик хилма-хиллик таъминланишига умид қилинмоқда.\nЭзгу орзу-умидлар билан иш бошлаган ноҳия овчилик ва балиқчилик жамияти мутахассислари бу минтақанинг ўзига хос табиий муҳитини жонлантиришга бел боғладилар. Шу мақсадлар йўлида бу ердаги фауна ва флора хилма-хиллигига эришиш мўлжалланмоқда. 25 дашт товуғи, 13 та ёввойи чўчқа, ёввойи қуёндан ўнтаси шу кеча-кундуз бу кенгликларда парвариш қилиняпти. Уларнинг эркин ҳаракати учун барча шароитлар яратилган бўлиб, бу иш жараёни давом этмоқда. Шу билан бирга, минтақада улар сонини кўпайтириш қатъий назорат остига олинган. Жумабек Халилов, Рустам Жўрақулов ва Акмал Жўрақулов сингари назоратчилар фаолияти таҳсинга лойиқ бўлмоқда.\nОвчилар қароргоҳлари Боботоғ ҳудудларида ҳам мавжуддир. Тоғлар ҳамда адирлар қўйнида ёввойи чўчқалар, жайра, тоғ эчкилари, бошқа ёввойи жонзотларни кўпайтириш ва назорат қилиш йўлга қўйилмоқда. Айниқса, ёввойи ҳолда кўпаяётган какликлар, чил, булбуллар, каптарларга ҳавасингиз келади. Мафтункор она-табиат бойликларини авайлаб-асраш ва уни сақлаш жараёни давом этар экан, 17 минг гектардан кўпроқ майдонни эгаллаб турган бу овчилик ҳудудида яшнаб ўсаётган арча, бодом, писта ва бошқа дов-дарахтлар сони йилдан-йилга кўпайтирилмоқда.\n«Боботоғ» минтақаси бош назоратчиси Тўйли Холматов, назоратчи Салим Холматов ва бошқаларнинг ўз касбига нисбатан чексиз садоқатларини таъкидлаш лозим. Ўз фуқаролик бурчини яхши англаб етган бундай инсонлар эл-юрт олдидаги хизматлари учун ҳамюртлари томонидан қадрланиши шубҳасиздир.\nЖўра Назаров номли қишлоқ жамоатининг «Шўркўл» минтақасида жойлашган овчилар қароргоҳида ҳам ёввойи ҳайвонлар ва қушлар сонини кўпайтириш, уларга табиий муҳит яратиш ва парваришлаш тадбирлари амалга ошириляпти. 73 гектар майдонда худди шундай шароитлар муҳайё қилинганлиги фикримиз далилидир.\nБалиқларнинг табиий кўпайишлари учун ноҳия овчилари ва балиқчилари жамияти маълум чора-тадбирлар белгилаб, уларни собитқадамлик билан амалга оширмоқдалар. Бироқ, бу соҳада ҳам баъзи бир камчиликлар, қонунга хилоф ишлар учраб турибдики, буни ҳам қайд этиш лозим. Жумладан, ўтган йилнинг ўзида электр токи ҳосил этувчи иккита автоном ускуна, иккита электр токи қўшиладиган балиқ қармоғи мусодара қилинди.\n-217 нафар аъзомиз бор,- деди суҳбатда жамият раиси Бердимурод Жўрақулов. -Уларнинг кўпчилиги табиатни асрашга оид мавзуларда ноҳия умумтаълим мактаблари, қишлоқ жамоатчилиги наздида чиқиш қилмоқдалар. Шундай ибратли тадбирлар Хўжадурбод қишлоқ жамоатининг Чўянчи аҳоли яшаш нуқтасида жойлашган умумтаълим муассасасида ҳам уюштирилди.\nЁш овчи ва балиқчиларни тарбиялаш иш усулларини уларнинг фаолиятларида жорий этишга эътибор оширилмоқда. Жумладан, Тоҳир Холмирзаев, Боймаҳмад Ҳусейнов каби тажрибага эга инсонлар нафақат шахсий ибрат намунаси, балки ишга ижодий ёндашув усулларини ҳам ёш назоратчиларга тинимсиз равишда ўргатиб келяптилар.\nЁшларни табиат сир-асрорларидан воқиф этиш, табиат ва ҳайвонот дунёсини асраш анъаналарини давом эттиришни таъминлаш сари жиддий қадамлар қўйилмоқда. Шуни таъкидлаш жоизки, Шаҳритуз ноҳияси овчилари учун фаолиятни йўлга қўйиш ва режалаштириш соҳасидаги умумий назоратни олиб боришда махсус иш кабинети ажратиб берилди. Жамият аъзолари бу ерга тез-тез ташриф буюришиб, ўзларини қизиқтирган барча саволларга ишончли тарзда жавоб олишяпти.\n-Ноҳиямиз жанубдан шимолгача 100 километрдан ортиқ масофада ястаниб ётибди, - деб ўз фикрини баён этди ноҳия ҳукумати раиси биз билан бўлган суҳбатларидан бирида. Ноҳия аҳли муҳтарам Президентимиз сиёсатини қўллаб-қувватлаб, ватанимизнинг ҳар бир гўшасини обод этиш йўлида меҳнат қилишяпти…\nҲа, Шаҳритуз ноҳиясида бўлсангиз, бу фикрларга, албатта, қўшиласиз. Шукрки, тинчлик, бунёдкорлик, келажакка қатъий ишонч ватандошларимиз қалбидан мустаҳкам ўрин олаётир. Бу эса, ҳар биримизнинг қалбимизда она-юртга чексиз эҳтиром туйғусини уйғотади.\nЭл саломатлиги – давлат бойлиги\nЯқинда газетамизнинг Жаббор Расулов ноҳиясидаги жамоатчи мухбири Муслима Ўлмасзода Рустам Бобоев билан учрашиб, бир неча саволларига жавоб олди. Қуйида суҳбат мазмуни билан танишасиз.\n- Рустам Асқарович, бир неча кундан сўнг, Тожикистон тиббиёт ходимлари байрами ва буюк олим, тиб илмининг даҳоси, аллома Абуали ибн Сино таваллуд топган кун кенг нишонланади.\nБугун: 23-10-2019 03:39:43


Энтони Жошуа: Майк Тайсонга қарши жанг қилишни хоҳламайман » Ўзбекистон янгиликлари – Zamin.uz\n, 24 2021, 14:58\n31 мая, 22:00 3 292 Спорт\nБокс бўйича супероғир вазн тоифасида WBA, WBO, IBF ва IBO камарлари соҳиби Энтони Жошуа аввалроқ боксга қайтишини маълум қилган собиқ мутлақ Жаҳон чемпиони Майк Тайсон билан жанг қилиш истаги йўқлигини айтди.\n«Ҳурматни сақлаган ҳолда шуни айтишим мумкин, мен Тайсон билан жанг қилишни хоҳламаган бўлардим. Ҳатто «Темир Майк» билан жанг қилиб, уни енган тақдиримда ҳам, ўйлашимча, бундан хурсанд бўладиган ягона шахс фақат мен бўламан. Мухлислар ҳуштакбозлиги қуршовида қолиб кетаман. У — афсона ва замонамизнинг буюк боксчиси.\nБутун жаҳон фақат икки чемпионни тан олган — Муҳаммад Али ва Майк Тайсон. Тайсон бокс оламидаги энг машҳур шахс», — дейди Жошуа.\nЭслатиб ўтамиз, аввалроқ 53 ёшли Майк Тайсон бир нечта кўргазмали жангларда иштирок этиш учун рингга қайтишини эълон қилганди. У профессионал боксда 56 та жанг ўтказиб, уларнинг 50 тасида ғалаба қозонган (44 нокаут) ва олти бор мағлубиятга учраган.\nЭнтони Жошуа Майк Тайсон\nМайк Тайсон ортидан 57 ёшли Эвандер Ҳолифилд ҳам рингга қайтишини эълон қилди 08 мая, 13:12\nЭнтони Жошуа: «Тайсон Фьюри хоҳласа, у билан жанг қилишга тайёрман» 15 мар, 08:47\nЛеннокс Льюис Майк Тайсон билан реванш жанг ўтказишга тайёрлигини айтди 09 мар, 12:30


Ишлаб Чикариш - Оборудование - OLX.uz\nОборудование для бизнеса - ишлаб чикариш\nХива Сегодня 09:12\nШлакаблок ишлаб чикариш аппарати ва ишлаб чикариш жойи билан. гулистан\nГулистан Вчера 18:58\nШахрисабз 17 окт.\nГишт ишлаб чикариш учун мини завод\nБустан 16 окт.\nКарниз река ишлаб чикариш дастгохи\nКабель ишлаб чикариш линияси сотилади\nКабель ишлаб чикариш учун\nНон ишлаб чикариш тайёр печка 2 та коллиб 200 а миксер 1та\nЯнгиер 14 окт.\nБетон плита ишлаб чикариш учун колип+вибростоль\nMix- мих ишлаб чикариш станоги. Аг 4116. Б/у россияда ишлаб чикарилган\nКондитерская машина для Печене Терлаш Ишлаб Чикариш Ускунаси\nШлакоблок ва брусчатка ишлаб чикариш цехи сотилади\nШават 9 окт.\nБетономешалка и вибростол брусчатка ишлаб чикариш учун!\nИшлаб чикариш дазмоли сотилади\nИшлаб чикариш линияси\nТайёр бизнес! Профиль ишлаб чикариш дастгохлари\nКаган 3 окт.\nОтработкадан салярка ишлаб чикариш , под ключ.\nТайер бизнес Пеноблок ишлаб чикариш